[{"text_idx": "#000005", "text": "Cysylltir enw\u2019r Apostol Paul a\u0302 thri ar ddeg o Epistolau\u2019r Testament Newydd a gyfeiriwyd at eglwysi neu unigolion gwahanol. Buont dan drafodaeth ymysg Cristnogion ac eraill am yn agos i ddwy fil o flynyddoedd, a chwaraeodd eu cynnwys ran allweddol yn natblygiad athrawiaethau\u2019r Eglwys Gristnogol. Roedd hyn yn arbennig o wir adeg y Diwygiad Protestannaidd bum canrif yn o\u0302l."}, {"text_idx": "#000007", "text": "Drwy gydol y gyfrol trafodir y modd y trawsnewidiwyd llawer agwedd ar ddiwinyddiaeth Paul gan astudiaethau trylwyr wedi\u2019r Ail Ryfel Byd. Cyfraniad unigryw y gyfrol hon yw\u2019r sylw arbennig a roddir i waith ysgolheigion Cymreig ynghyd ag ysgolheigion eraill a fu\u2019n llafurio yng Nghymru. Yr amlycaf o\u2019r rhain oedd C. H. Dodd a W. D. Davies, a phwysleisir yn gyson pa mor arloesol oedd eu cyfraniadau at astudiaethau Paulaidd."}]